INTERNACIA 
PEDAGOGIA REVUO 


IPR 


Organo de Internacia Ligo 
de Esperantistaj Instruistoj 


ILEI 


Jarkolekto 14 


N-ro 3, 1984 





Internacia Pedagogia Revuo - n-ro 3, 1984 


Presado: Offset Massarosa, Tel. (0584) 93.090 

Kompostado: («raflka Centro de Universala Esperanto-Asocio, Antverpeno 


La lingvuj eraroj en tiu ĉi numero estas plene intencaj. Kiu kon- 
statos ilin, povos nomi sin bona Esperantisto. 


Ekde 1985 IPR deziras novan, ideoj-riĉan, paciencan , 
energiplenan redaktoron. 

Li devas multe labori, sed li aŭ ŝi neniam ricevos ian 
kompenson! 

Prezentproponojn bonvolu sendi al IPR 


Enhavo 


1. D-ro Peter Zlatnar, unua honora membro de ILEI. 

2. De Ŝkolja Loka ĝis Kungiilv 1985 - IPR-raporto. 

3. Lsperanto en la sistemo de frcmdlirigva instruado. H. Sonnabend. 

4. Asemblca Konfcrcnco dc ILEI 198.^ en Kungiilv . H. Sonnabend. 

5. Alloga loko dc nia 19-a Konferenco . B. Andreasson. 

6. Sugestopcdio . el Bulteno dc la Amerika Asoeio. 

7. Lerni per Monato . S. Maul. 

8. Aranĝoj por gcinstruistoj cn KCE . Cl. Gacond. 

9. Pcrkomputcra instruado . ISAE, komputista sckcio. 

I.a loko de idiotismoj cn Espcranto . Bcrnard Golden. 









D-ro Peter Zlatnar 
unua honora membro de I.L.E.I. 


Ĉiu, kiu persone konas Peter Zlatnar certe pravigos mian opinion, 
ke li meritus tutan libron pri siaj pensado, planado, argumentado 
kaj agado je la bono de la Esperanto-instruado en la lernejoj. 
Kvankam li profesie ne estas instruisto, tamen batas en lia brusm 
koro de pedagogo. 

Interalie li iam diris la ĉiam validajn parolojn: 

“Nure lingva instruado ne sufiĉas. Krom tio, nia instruado 
ne nur devas esti didaktike plej moderna kaj laŭ sukceso 
plej efika, sed niaj instruistoj devas esti ankaŭ idee kon- 
sciaj kaj teorie bone armitaj esperantistaj aktivuloj kiuj 
kapablas transplanti tiun konscion kaj idean valoron al 
siaj lernantoj kaj samtempe konvinkadi siajn profesiajn 
kolegojn pri la rolo kaj valoro de Esperanto." 

Koran gratulon, sinjoro kolego Zlatnar! 

En la nomo de la estraro, 
H. Sonnabend 
prezidanto de ILEI 

De Ŝkofja Loka ĝis Kungalv 1985 


1. Enkonduki Esperanton kiel bazan lingvon ekde la tria lerncja 
jaro ĝis inkluzive la 4-a lerneja jaro po du horoj semajne. 

2. Eklernado de fremdaj lingvoj je komenco de la kvina jaro. 

3. La fremdlingva instruado estu akompanata de Esperanto kiel 
kompletiga lingvo. 

4. Esperanto restu tiam la unusola lingvo, kiam aliaj fremdaj 
lingvoj por gelernantoj ial ne estas bezonataj. 

5. Ankaŭ instruistoj akiru la instrukapablon pri Esperanto en 
universitatoj aŭ altlernejoj. 

"Esperanto en la sistemo de fremdlingva instruado" - estis >a temo 
de la 18-a konferenco en Skofja Loka en Slovenio/Jugoslavio kaj la 
nomitaj kvin punktoj apartenas nun al ĉefa programo de ILEI kics 
realigo validos ĝis Esperanto estos plene integrita en la sistemo de 
fremdlingva instruado. 

La konferenco substrekis sian opinion, ke ĝi ne kontraŭas la in- 
struadon de fremdaj lingvoj en niaj lernenoj ĉar ĝi konscias, kc 
Esperanto ne simple anstataŭos la nunan sistemon sed sendubc 
kompletigos ĝin. 

Tamen, la Internacia Lingvo signifus ŝlosilan bazon pli en landoj 
kies lingvoj ne apartenas al lernejaj studobjektoj ekster iliaj limoj. 
Tion substrekis prof. France Pivec. vicprezidanto de la Komitato 
pri Edukado kaj Klerigado de Respubliko Slovenio. 

En siaj salutvortoj li i.a. diris: 

"Sendube estas Esperanto, laŭ siaj politikaj kaj human- 
ismaj konceptoj tre proksima al Jugoslavoj. Konsiderante 
nian internacipolitikan orientiĝon. ni povus antaŭvidi inte- 
resan penetradon en la Trian Mondon. Tamen la ŝlosilo 
ankoraŭ troviĝas en la propraj pordoj — Esperanto devas 
unue fariĝi mensa propraĵo de niaj junaj generacioj kaj 
samtempe konsiderinda pliriĉiĝo de ilia kultura horizorito. 

Tiucele estas necese pli eluzi la ekzistantajn eblecojn Dor 
ĝia disvastigo. Antaŭ ĉio ĝi devas penetri en klerigajn 
fakajn tavolojn jam dum ilia faka prepariĝado en mez- 
gradaj kaj altaj lernejoj. 

Ke tiaj vortoj ne esprimis kutimajn ĝentilaĵojn, pruvis interesa kun- 
veno en la ministerio pri edukado en Ljubljana la 16-an de aŭgusto 
1984 je la l()-a ĝis la 12-a horoj. La protokolon skribis P. Zlatnar, 
prezidanto de LKK: 

Partoprenintoj: Gastiganto estis vicministro prof. France Pivec. - 
Prezidanto de LKK: Zlatnar Peter. - Prezidanto kun estraranoj de 
ILEI: rekt. Helmut Sonnabend, prof. dr. M. Dazzini, prof. B. 
Andreasson, prof. A. Hurĉak. - Reprezentantoj de ILEI-sekcioj el 
Aŭstrio, Bulgario, Ĉeĥoslovakio, Italio, Hungario, FR Germanio, 
DR Germanio, Pollando, Svedio kaj Jugoslavio. 

Je la nomo de la ministro por edukado kaj klerigado de Soc. Resp. 
Slovenio, la vicministro prof. France Pivec akceptis la partopren- 
antojn kaj gastigis ilin per brando, vino, fruktsukoj, sandviĉoj kaj 
kukoj. Post enkonduka bonvenigo li klarigis la organizan struktu- 
ron, laboron kaj kompetentecojn de Respublika Komitato (Minis- 
terio), por pli faeile interkompreniĝi en la kadro de la ekzistantaj 
eblecoj dum la diskuto pri la principaj kaj konkretaj demandoj 
ĉirkaŭ la ronda tablo. 

La prezidanto de LKK enkonduke proponis la kadron de la inter- 
parolo, kiu prczentu la situacion kaj la problemaron en la fremd- 
lingva instruado kaj aktualan lokon de Esperanto en lernejoj. 

La diskuton komencis la ĝenerala sekretario de ILEI, prof. dr. 
Mario Dazzini, prezentante la laboron kaj taskojn de tiu internacia 
organizajo kiu ankaŭ kunlaboras kun Unesko en la kadro de la al- 
iĝintaj neŝtataj organizaĵoj. 

Sekvis la raportoj, intormoj kaj opinioj de ĉiuj partoprenantaj 
landaj reprezentantoj kun aktiva atento kaj opini-interŝanĝoj kun 
vicministro Pivce kaj aliaj ĉeestantoj. 

Post la ĝenerala, tre vigla. duhora debato kaj komparado de situa- 
eioj en la unuopaj ŝtatoj, estas konstatita deviga lernado de unu 
fremda lingvo kiu estas ĉu angla. ĉu rusa. Kiel dua aŭ tria lingvo 
aperas tranca. germana kaj aliaj lingvoj (hispana, najbara, latina 

k. a.). Esperanto povas esti ĉie instruata kiel fakultativa fako kaj 
kiel libera aktiveco. 

Surbaze de supraj konstatoj. prezentiĝas la reala ebleco kunordigi 
la instruadon: laŭprograme, leksike. organize planita kontaktado 
kun enhave interesa praktika aplikado en la kadro de ĝisnunaj kon- 
taktoj kaj ties plua plilarĝigado. 

La prezidanto de ILEI, rektoro Helmut Sonnabend proponas sekvi 
kaj utiligi la spertojn de la 3-a Maribora Kunordiga Konferenco, 
kiun partoprenis ankaŭ, kiel oficialaj observantoj, la reprezentan- 
toj de ministerioj el kvin najbaraj landoj de Jugoslavio. Tiuj 
interkonsentis organizi ekspcrimentan instruadon de Esperanto en 
po kelkaj elementaj lernejoj de siaj landoj kaj surbaze de atingitaj 
rezultatoj prepari novan samspecan konterencon, kiu pluen 
evoluigu la ĝisnuan kunlaboron ĝis fina atingo de tiucela interŝtata 
konsento. 

La gastiganta vieministro F. Pivec esprimis pretecon de la Ministe- 
rio ripeti la iniciaton kunvenigi la reprezentantojn de ministcrioj 
por lernejoj, kunlabore kun la Esperanto-organizaĵoj el interesitaj, 
precipe najbaraj landoj. 

La prezidanto de ILEl siaflanke transprenis la respondeeon cntre- 
preni ĉiujn necesajn antaŭpreparojn porsukeesigi tian konferencon 
kun la ŝtatoj kie ekzistas objektivaj kaj subjektivaj eblecoj. 

Sekve de la diskutadoj, rezonadoj, konkludoj, decidoj, kaj rezolu- 
cio estas nun postulata de estraro kaj sekeioj de ILEI: 

l. La Ligo bezonas klaran bildon pri la sistemo de fremdlingva 
instruado kunlige kun la ceteraj studobjektoj — laŭeble 
tabelare, 

2. tre gravas semajna horarplano kiu inkluzivas la unuopajn 
fakojn, jen por la 3-a kaj 4-a klasoj, 

3. sciigu vian proponon kiel enhorarigi Esperanton kiel bazan 
lingvon, 

4. kiu instruas Esperanton en la elementa klaso. sendu sian labor- 
programon inkluzive la amplekson de la vortmaterialo (celante 
aktivan kaj pasivan konojn), 

5. kiu instruas al aliaj ŝtupoj. faru la samon (la materialo estos en la 
sekvo bezonata). 

Bonvolu nun bone atenti! - La vicministro pri edukado kaj lern- 
ejoj, s-ro F. Pivec. estas preta ne nur akcepti la materialon sed 
ankaŭ transpreni kunordigan rolon kaj prezenti nian laboron al siaj 
ministraj kolegoj de la aliaj jugoslaviaj respublikoj. 

La laborvico: Sendu vian materialon al la prezidamo de ILEI. Li 
kompilos ĝin. Poste d-ro Zlatnar tradukos ĉion en slovenan lingvon 
kaj post preparado transdonos la rezultajon al la ministro. 

Plej malfrue ĝis Kristnasko tiu ĉi parto de nia laboro devas esti 
finita. Sed amaraj spertoj ĝis nun dubigas min, ĉu ni kapablos fari 
paŝon antaŭen. Tamen jam tri sekcioj plenumis siajn taskojn: la 
franca, sveda, kaj germana. 

Ĝeneralaj kaj konstantaj laboroj 

1. La sekcioj preparu duonjaran raporton al siaj ministerioj pri la 
aktivecoj en la lernejoj. apogante sin sur la Unesko-Rezolucio 
de 1954: “Notas, ke pluraj ŝtatoj-membroj informis pri sia pret- 
eco enkonduki aŭ ampleksigi la instruadon de Esperanto en siaj 
lernejoj aŭ superaj edukaj institucioj, kaj petas ĉiujn ŝtatojn- 
membrojn informadi la Ĝeneralan Direktoron pri la rezultoj 
atingitaj sur tiu kampo." 

2. Preparu planon por analiza observado de Esperanto-instruado 
cn lernejoj por ĝia progresiva kaj konstanta evoluo. 

3. A1 la redakcio de IPR estu sendataj raportaj, analizaj kaj infor- 
maj kontribuaĵoj por ĝia plua aktualigo kaj pli ofta eldonado. 

Ĝis la jubilea jaro: 

1. Prezento de internacia instruprogramo por ĉiuj lernejaj ŝtupoj 
laŭ jena skemo: 

a) vortamplekso; b) lingvaj/gramatikaj elementoj kaj struk- 
turoj; c) lingvaj aplikadoj kaj -kontaktoj, abundaj legaĵoj inklu- 
zive metodikaj/didaktikaj indikoj kun instruceloj kaj kulturaj 
aspektoj; 

2. Internacia konkurso: verkistoj-instruistoj skribu legaĵojn por 
infanoj kaj gelernantoj; 

3. Lertaj geinstruistoj prezentu siajn instruilajn modelojn; 

4. Prepari kaj ebligi al kvin infanoj/junuloj el sia lando partopreni 
al Internacia Lerneja Semajno en Gresillon dum la paska tempo 
1987. 

Rilatoj inter UEA kaj ILEI: 

Ĉar ili estas en plena distordeco. IL.EI nun provos ordigi la rilatojn. 
preparante komunan programon. klare dividi la diversajn taskojn 
inter ILEI, UEA kaj TEJO. Por diskuti ĉiujn demandojn. ILEI 
jam nun invitas al komuna estrarkunsido por la bono de Esperanto. 


PERKOMPUTILA INSTRUADO 

«Internacia Komputado» (kvaronjara revuo por ĉiuj, kiuj 
interesiĝas pri komputado, ĉu hobie, ĉu profesie), aperigos 
tematikan numeron pri utiligo de komputiloj en la lernado. 
instruado. La tiutemajn artikolojn bonvolu sendi laŭeble ĝis 
jarfino, sed maksimume ĝis la 31 a de januaro 1985 al la 
redakcio: Komputista Grupo de HEA, H-1368 Budapest, 
Pf. 193, Hungario. Same tiu adreso liveras senpagan prov- 
ekzempleron por ĉiuj, kiuj interesiĝas pri ĝi. 

Sugestopedio 

E1 «Bulteno de la Amerika Asocio de E-instruistoj-> (Aprilo 1984) 


Lastan novembron okazis en Halasztelek. Hungario, superintesa 
kvin-taga kurso uzanta la metodon «sugestopedio» de la bulgara 
doktoro Georgi Lozanov. Partoprenis 40 gelernantoj. Jen kelkaj 
karakterizoj de la kurso, laŭ unu el la gvidantoj: 

Deviga kunloĝado — Studhoroj po 45 minutoj kun 15-minutaj 
paŭzoj - Tuttaga programo (10 studhoroj tage, kun 118 minutoj da 
posttagmeza ripozo) - Oni ne uzas tabulon kaj ne ekzistas hejmaj 
taskoj - Diversaj kaj spertaj instruistoj - Multaj sorĉiloj (anteno, 
tamburo, bumerango, sloganoj, rostita fiŝo, muziko, kretena lupo, 
ronkado, papago ktp) - Sistemo de premioj - Neniu rajto malfruiĝi 
- Ciu minuto planita (oni preparadis dum pli ol unu jaro). 

Kion oni instruis dum tiuj kvin tagoj? La tutan gramatikon - Mini- 
mume mil radikojn - Kompreni rapidan parolon kaj la prononc- 
adon de divcrsnaciaj csperantistoj - Elformi parolkapablon (plej 
grava celo) - Esti esperantisto ("verdigo”). 

Laŭ la verkisto, ĉi tiu metodo estas influo sur homojn por atingi 
konkretan eelon per volo, kredo, kaj laboro. Estas falsa imago ke 
la mctodo konsistas nur cl komfortaj foteloj, mola tapiŝo, kaj 
trankviliga aŭ eĉ dormiga muziko. Sugestopedio povas funkcii eĉ 
sen tio. 


ILEI trc intcrcsiĝus pri l:i mctodo. Kiu havigos pli detalajn 
informojn 

KCE 


Kultura 

Centro 

Esperantista 


ILEI aŭspicias jenajn pedagogiajn aranĝojn kaj rekomendas ilin al 
siaj gekolegoj: 

Julio 29 - aŭgusto 3 

- Moderna Cseh-metodo: La aŭdvida instruado de Esperanto. 
Instruos Claude Gacond. 

Aŭgusto 12-17 

- Moderna Cseh-metodo: La per-teksta instruado de Esperanto. 
Instruos Claude Gacond. 

- Tradukseminario por germanlingvanoj, unua semajno. Instruos 
Dirk Willkommen. 

- Aŭgusto 19-24 

- Tradukseminario por germanlingvanoj, dua semajno. Instruos 
Dirk Willkommen. 

- Tradukseminario por franclingvanoj. Instruos Georges 
Lagrange. 

Pedagogiaj Semajnfinoj 

Partoprenkostoj: kiel por la Studaj Semajnfinoj. Petu la detalan 
informilon. 

Februaro 16-17:.Moderna Cseh-metodo- La perbilda instruado de 
Esperanto. Instruos Claude Gacond. 

Marto 23-24: Moderna Cseh-metodo - La aŭdvida instruado dc 
Esperanto. Instruos Claude Gacond. 

Novembro 16-17: Moderna Cseh-metodo - La per-teksta instruado 
de Esperanto. Instruos Claude Gacond. 

Kontaktadreso: Ĉiujn korespondajojn direktu al Kultura Centro 
Esperantista, poŝtfako 771, rue des Postiers 27, CH-2301 
La-Chaux-de-Fonds (Svislando). 

Servopretas: Claude Gacond. Stcfano Keller. Herbert Mayer. Michel Fresard. 

Lerni per «Monato» 

Stefan Maul 


Unu el la plej interesaj revuoj en Esperanto sendube estas 
«Monato», internacia magazino sendependa. Por ĉiu lerninto de la 
internacia lingvo, ĝi alportas abundan legaĵon el la internacia vivo. 
el ĉiuj kampoj de 1' moderna mondo. Ĉi tiu unika magazino estas 
unika ankaŭ laŭ ĵurnalistikaj kriterioj: aperas en ĝi nuroriginale en 
Esperanto verkitaj artikoloj de indiĝenaj aŭtoroj el la diversaj 
landoj, se temas pri raportoj kaj informoj el iuj landoj. (Tial mi 
rekomendas al instruistoj, kiuj traktas en lernejo temojn de gazet- 
aro kaj komunikado, ĉe tiu okazo ankaŭ prezenti la alternativon de 
«Monato». Krome oni bone povas demonstri per «Monato» la ebl- 
ecojn, kiuj praktike donas internacia lingvo.) 

Nu. ĉi tiu prestiĝa revuo alportas utilon ne nur al perfektaj 
esperantistoj. Ankaŭ homoj, kiuj finis kurson, multe povas profiti 
per «Monato». ĉar legante ĝin ili el-lernas la lingvon, ne tiun de 
lernolibroj kun limigitaj temoj, sed la ĉiutagan lingvon de politiko, 
ekonomio, kulturo. tekniko, arto kaj de praktikaj aferoj. 
«Monato» havas multajn diversajn rubrikojn ĝis kuir-receptoj kaj 
paĝoj por infanoj, junularo kaj hobio. Kaj nelaste per la ĉiunumera 
granda kruc-enigmo oni lernas multajn vortojn, kiel konfirmas eĉ 
longjaraj esperantistoj. 

Matura lingvo 

Kontraste al tielnomataj “facilaj revuoj” «Monato» tamen ne havas 
reduktitan vort-trezoron kaj pro tio ankaŭ ne devas eviti kompli- 
kajn kvankam interesajn temojn. Problemo de “facilaj revuoj” 
estas, ke facile kaj rapide abonanto enuas pro ties limigita enhavo 
(simile kiel ĉe lernolibro). Per «Monato» oni povas paŝon post paŝo 
progresi per kompleta revuo kun kompletaj enhavo kaj lingvo, do 
vere matura lingvo. Jam la komencinto trovas interesajn erojn ne 
tro longajn, la progresinto baldaŭ atakos pli ampleksajn artikolojn 

kaj kiel maturiĝinto tamen ne devos ŝanĝi la revuon, ja li evoluos 
kun la lingvo-eVoluo, kiun spegulas «Monato» kiel neniu alia revuo. 
Cetere, la lingvo de «Monato» ne estas vere komplika aŭ malfacila 
— komplikaj foje estas temoj. Sed en enketo ne malpli ol 18 % de 
1’ abonantoj diris, ke la lingvaĵo de «Monato» estas facila! Atestas 
tion ankaŭ la fakto, ke por ekzamenoj pri lingva kapableco oni ofte 
uzas tekstojn el «Monato». 

Aktuala kurs-materialo 

Se oni do sendube povas bonege ellerni la lingvon individue per 
«Monato», kial ne ankaŭ uzi ĝin por kursoj? Multaj kursgvidantoj 
jam faras tion, kun tre bonaj spertoj. Estas ja evidente, kc en ĉiu 
numero de «Monato» troviĝas abunda interesa, aktuala ekzerco- 
materialo. Oni povas uzi ĝin en multaj manieroj: traduki, referi, 
diskuti artikolojn; kune plenigi krucenigmon; igi du personojn legi 
intervjuon, rolante kiel ĵurnalisto kaj intervjuato. dum la aliaj 
aŭskultas (kaj poste re-raportas); skribi leteron al la redakcio pri iu 
artikolo; fari ludon prezentitan en la rubriko por infanoj aŭ liobio 
ktp. Bona instruisto kaj kursestro facile trovas multajn eblecojn. 
utiligi la magazinon. 

Ne en ĉiuj kazoj necesas, ke ĉiuj kursanoj mem havu la revuon, 
kvankam jam establiĝis rondoj, kiuj aparte okupas sin per 
«Monato». Minimume tamen ĉiu kursgvidanto konatigu siajn kurs- 
anojn dum kaj fine de elementa kurso kun «Monato», ckzemple 
donacante al ĉiu kursfine malnovan ekzempleron. Sc vi donas 
ateston kun notoj, eble premio por la plej bona kursano povas esti 
jarabono al «Monato». 

Ideala lern-materialo «Monato» kompreneble estas por progresigaj 
kursoj. Tamen por tio ne uzu malnovajn, sed aktualajn numerojn. 
(Por tiaj kursoj, cetere, la eldonejo donas konsiderindajn rabatojn. 
Petu informojn pri tio ĉe; «Monato», Frankrijklei 14(1, B-2000 
Antwerpen.) 

Ili forkuras... 

Ni ĉiuj konas la kutiman plendon; kurso finita, ĉio finita. I.a kurs- 
anoj forkuras kaj rapide perdas intereson pri Esperanto. ĉar nur tre 
malmultaj ŝatas membriĝi en klubo aŭ asocio; ili ne volas movad- 

umi. lli lernas la lingvon ja por utiligi ĝin, kaj se post kurso ili ne 
trovas utilon. ili forlasas la movadon kaj Esperanton. 

Ankaŭ ĉi-rilate «Monato» estas bona helpo: ĝi ne estas movada 
revuo, sed ĉiutema aktuala magazino, kiu utilas al homoj kun inte- 
reso pri internaciaj aferoj. Ne malofte la redakcio riĉevas leterojn, 
per kiuj abonantoj komunikas: "Dank'al «Monato» mi revenis al 
Esperanto”. Kvankam do per «Monato» oni eble ne povas teni 
homojn en la movado, minimume oni povas teni ilin ce Esperanto, 
kaj tio jam valoras la penon, konigi al ĉiuj kursanoj ĉi tiun magazi- 
non. Ili estos dankaj al kursgvidanto, kiu montras al ili vojon, 
praktike utiligi la lernitan lingvon. 

Asemblea Konferenco de ILEI 
1985 en Kungalv/Svedio 
19-a Konferenco de 22-a ĝis 29-a de Julio 


Konforme al la statuto. artikolo 7. mi petas nomi al mi la deleg- 
itojn, kiuj formos dum la konferenco la asembleon. Al ĝi apartenas 
la estraro. La asembleo pridiskutas la laboron faritan de la estraro 
kaj de la komitato, kaj la proponitajn gvidliniojn por la venonta tri- 

jara periodo.elektas la estraron. 

La ŝlosilo por la konsisto de la Asembleo estas: 

- ekde 5 membroj: unu delegito; 

- de 6 ĝis 15 membroj: du delegitoj; 

- de 16 ĝis 45 membroj: tri delegitoj; 

- por ĉiu plia 15 aŭ parto de 15: unu plia delegito. 

Sed bonvolu atenti: La bazo por fiksi la nombron de delegitoj estas 
la pagita kotizo por la antaŭa jaro! 

Pretaj por denove kandidatiĝi estas la ĝcncrala sckretario, d-ro 
Mario Dazzini, kaj la estrarano pri financoj, s-ro B. Andreasson. 
Vakantaj estas la postenoj: 

1. de la prezidanto, 

2. de la vicprezidanto. 

3. de la sekretario. 

La estraro proponas kiel vicprezidanton. s-ron Josel Marevic, 
Jugoslavio, kaj kiel sekretarion s-ron Andres Martin Cionzales, 
Hispanujo/Malaga. 

La prezidanto ne plu kandidatiĝos. Sed oni estu singarda! Laŭ miaj 
longjaraj spertoj mi konsilas proponi kandidaton por la prezidant- 
eco, kiu ĝuas ankaŭ la konfidon de niaj (iamaj) socialismaj sekcioj 
kiel ekz. la UEA-estrarano pri kulturo kaj edukado. la gvidanto dc 
la pedagogia komisiono. Kaj ŝi aŭ li estus plene indiferenta rilate la 
eventojn de 1974! 

Mi atendas nomojn de delegitoj kaj proponojn ĝis la unua de 
Februaro 1985. Ciu membro de ILEI posedas la rajton kandidatiĝi. 
sed prefere oni interkonsentu kun sia sekcio. H. Sonnabend 

Alloga loko 
de nia 19-a konferenco 

Bertil Andreasson 


Kungalv (Reĝa rivero) estas malgranda sveda urbeto kun proksi- 
mume 13 000 enloĝantoj. La urbo situas en la okcidenta parto de 
Svedujo 25 km norde de Gotenburgo ĉe la rivero Gota alv ĝuste tie, 
kie la rivero disiĝas en du riverbranĉojn. 

La urbo estis laŭ la sagaa literaturo fondita dum la 10-a jarcento 
kelkajn kilometrojn pli sude de la nuntempa Kungalv. La urbo tiam 
havis la nomon Kongahalla. Plurfoje la urbo estis ruinigita; i.a. 
vendaj vikingoj elrabis ĝin en 1135. En 1612 oni translokigis la 
urbon al la hodiaŭa loko, ĉar tie troviĝis la fortikaĵo Bohus. 

Dum la 14-a jarcento la plej suda parto de Norvegujo estis ĝuste ĉi 
tie kaj la norvega reĝo Hakon la 5-a ordonis la konstruadon de kas- 
telo kaj fortikaĵo por kontroli tiun parton de sia lando. Unue oni 
konstruis la fortikaĵon el ligno, sed meze de la 15-a jarcento la tuto 
estis anstataŭigita per ŝtonaj konstruaĵoj. La fortikaĵa zono ekster 
la ringmuregoj kun kanonaj ĉambroj, remparoj kaj kazernoj estas 
konstruita dum la 16-a jarce*nto. Oni diras, ke Bohus estis unu el la 
plej grandaj, plej fortikaj kaj plej masivaj kasteloj de la tuta 
Nordio. 

Dum la 14-a kaj 15-a jarcentoj la fortikaĵo funkeiis kiel loĝejo por 
reĝaj personoj kaj kiel malliberejo, ankaŭ por reĝaj personoj. 
Ekde la lasta parto de la 15-a jarcento Danlando reĝis super 
Norvegujo kaj tiam la danoj estiĝis posedantoj de la kastelo Bohus. 
La fortikaĵo estis sieĝita 14 fojojn sed neniam konkerita. 

Inter Danlando kaj Svedujo okazis multaj bataloj dum la 17-a jar- 
cento. Speciale dum la nordia sepjara milito 1563-1570 la fortikaĵo 
plurfoje estis sieĝita de svedoj. La fino de la multaj bataloj inter 
svedoj kaj danoj estis la paciĝo de Roskilde en 1658, kiam Svedujo 

de Danlando ricevis grandajn landpartojn kaj i.a. la fortikaĵon de 
Bohus. Post tiu tempo la kastelo restis sveda. 

Dum la sveda periodo la fortikaĵo funkciis kiel garnizonejo kaj mal- 
liberejo por krimuloj kaj militkaptitoj. La kastelo ne plu situis ĉe la 
landlimo kaj ĝia graveco malkreskis. La kastelo komencis ruiniĝi. 
En 1786 la garnizono translokiĝis al nova ejo kaj la kastelo ankaŭ 
ĉesis kiel malliberejo, kaj dum la preskaŭ 200 sekvantaj jaroj la for- 
tikaĵo ruiniĝis. Hodiaŭ restas nur partoĵ de la iama impona kastelo 
kaj el kvar turoj restas nur unu, Fars hatt (La ĉapelo de patro), sed 
la restaĵoj estas multe vizitataj kaj estas bela memoraĵo de la nordia 
historio. 

Al tiu loko oni translokigis la urbon Kungalv dum la 17-a jarcento. 
Kaŭze de la mallarĝa spaco inter la rivero kaj la monto Fontin, la 
urbo disvastiĝis laŭlonge de nur unu strato, la Vastra gatan (okci- 
denta strato). Centro de la urbo fariĝis la Granda Placo kun la pre- 
ĝejo, la urbodomo kaj la gastigejo. 

Dum la 18-a jarcento, kiam la fortikaĵo de Bohus perdis sian grav- 
econ kaj la soldatoj translokiĝis, tiam la urbo ankaŭ perdis sian 
gravecon. La komercistoj anstataŭe ekloĝis en la kreskanta have- 
nurbo Gotenburgo. Restis preskaŭ nur terkulturistoj kiuj flanke de 
sia ĉefa profesio ankaŭ estis metiistoj kaj komercistoj. Meze de la 
18-a jarcento Kungalv havis jam nur 500 enloĝantojn. La urbo dor- 
mauis dum pli ol 100 jaroj, kaj dum la 19-a jarcento Kungalv estis 
vcra idilio. Oni eksportis ĉefe grenon, lignaĵon kaj brikojn. La urbo 
malrapide kreskis. Je la fino de la 19-a jarcento la industrioj venis al 
Kungiilv. En 1876 oni komencis produkti vitron kaj en 1888 nova 
fabriko grandskale ekbakis kekson, kaj daŭrigas ankoraŭ aktuale. 
Sekvis aliaj industrioj. La urbo kreskis kaj en 1920 ĝi nombris 2 000 
enloĝantojn. 

La loĝospaco plu ne sufiĉis por ĉiuj kaj la centro de la urbo estis 
translokata okcidenten. Dank’al tio la malnovaj lignaj domoj anko- 
raŭ situas neŝanĝitaj laŭlonge de la Vastra gatan kaj ĉe la Granda 
Placo kaj havigas al la urbo specialan kaj unikan ĉarmon. 

Sur la monteto de Fontin nun troviĝas la Nordia popolaltlernejo. Gi 
estas fondita en la jaro 1947 kaj havas nordiajn geinstruistaron kaj 
gelernantaron. La estraro de la lernejo konsistas el personoj de ĉiuj 

nordiaj landoj, i.a. la nordiaj konsuloj en Gotenburgo. En tiu ĉi 
bele lokita kaj taŭga lernejo okazos la 19-a Internacia Konferenco 
de ILEI, de la 22-a ĝis la 29-a de julio 1985. La lernejo havas 
bonajn konferencajn salonojn, belan manĝejon kaj komfortajn 
apartajn loĝdomojn sur la monteto. 

Kungalv hodiaŭ disponas bonajn aŭtobusajn trafikligojn kun 
Gotenburgo. Rapida kaj larĝa aŭtoŝoseo kunligas la du urbojn. Al 
Gotenburgo oni facile vojaĝas per trajno, aviadilo aŭ ŝipo el la tuta 
mondo. 

Do: bonvenon en Kungalv 1985! 

Esperanto en la sistemo 
de fremdlingva instruado 
Helmut Sonnabend 

(Parolado okaze de la 18-a konferenco de ILEI) 


Du informojn mi deziras meti je la komenco de miaj eksplikoj: 

1. Ĉirkaŭ 20 000 infanoj en Germanujo lernas Esperanton. Ili estas 
instruataj de 630 instruistoj. 

2. 5 429 infanoj en Jugoslavio lernas Esperanton en 171 lernejoj. 
Ambaŭ informoj apartenas al du epokoj de la preskaŭ centjara his- 
torio de Esperanto. 

La unua informo estas el la jaro 1922 kaj la duan ni datigu por la 
lerneja jaro 1959/1960. Aldone estas menciinde, ke la nombro estas 
entenata en samjara enketo. Sendube via lando rangis je la pinto. 
27 landoj estis siatempe respondintaj. 26 aliaj landoj informis pri 
7 708 gelernantoj en entute 175 lernejoj. La komparo laŭ procentoj 
montras pli klaran bildon: 41.3 % de la infanoj el 49,49 % de la 
enketitaj lernejoj apartenis al Jugoslavio. Ĉi-loke permesu al mi 
malgrandan imagan citajon kaj tuj poste iamanieran tipan sintenon 
de instruista unuiĝo en Germanio. 

La citaĵo: “«Jes, la cirkonstancoj ŝanĝiĝis», diris la diablo, kiam li 
devis raport: pri la malkreskado de Esperanto-instruado en la lern- 
ejoj.” 

Nun la tipa sinteno. Sub la surskribo «Ĉeflernejo aŭ reveno al 
Popollernejo», la raportanto de iu fakĵurnalo skribis: “Okaze de 
‘Angla lingvo-fakkunveno’ de la bavara geinstruista unuiĝo je la 
24.3.1984 en Nurnbergo la 150 delegitoj postulis ankaŭ por !a ba- 
varaj ĉeflernejoj la instruadon de la angla lingvo kiel devigan fakon 
en ĉiuj lernejaj ŝtupoj. Akre kritikis la reprezentantoj el scienco kaj 
pedagogio la redukton de la angla lingvo al nuraj elekto-devo- 
fakoj. La reputacio de la ĉeflernejo kiel ĝenerala klerige plu- 

kondukanta lernejo staros aŭ falos kun la rekono/nerekono de la 
angla lingvo kiel fundamenta fremdlingvo por ĉiuj gelernantoj. En 
plena konscio pri la interplektado de vivorilatoj. pri la evoluado de 
Eŭropa unuiĝa pensado. pri la konstante kreskanta postulita fleks- 
ebleco en ĉiuj laborkampoj. estas tial necese. konservadi la anglan 
lingvon senkompromise. kiel devigan gravan fakon en ĉeflernejoj." 
Momente ni lasu la pli enkondukajn rimarkigojn. sed permesu al mi 
diri kelkajn personajn vortojn. Estis la jaro 1970. kiam mi dum la 
paskaj tagoj vizitis Maribor. Tie okazis la Tria Kunordiga Pedago- 
gia Konferenco. Siatempe mi estis vicprezidanto de ILEI kaj mi 
deziris studi viajn labormetodojn por organizi kvinlandan lernejan 
eksperimenton. Sekvis pluraj ĉiujaraj konferencoj en lasama urbo. 
Viaj metodoj kaj la irado de la eksperimento kuraĝigis min, 
organizi similan eksperimenton en nia regiono. 

Via fama tradicio rilate Esperanton forte influis la evoluon de la 
Lingvo Internacia ne nur en Eŭropo, kaj mi devus nomi multajn 
bonegajn esperantistojn en Jugoslavio kiuj metis multajn gravajn 
impulsojn kaj sugestojn. Aparte restas por mi ĉiam tri personoj: 
Prof. Rudolf Rakuŝa, Ludevik Prebil kaj — feliĉc inter la vivantoj 
— Peter Zlatnar, de kiu mi ĉiam havas la impreson, ke li estas plen- 
sanga pedagogo. Mian sinceran respekton kaj estimon al la 
jugoslava Esperanto-Movado! 

Sed ni nun revenu al nia temo. Mi intencas interalie ankaŭ alparoli 
niajn jugoslavajn neesperantistajn gekolegojn kaj inter ili esence 
tiujn instruantajn fremdajn lingvojn. Certe estas Esperanto kicl 
Lingvo Internacia ne ia superflua apendico, dctranĉcnda por nc 
ĝeni la sistemon de la fremdlingva instruado La instruistoj in- 
struantaj Esperanton ne nur deziras kunlaboron, sed ankaŭ krei 
tian interkonsenton utilan por la fremdlingva ir .truado. Ni nc 
intencas iel malgrandetigi laboron kaj sukcesojn de la moderna 
fremdlingva instruado sed ni plene kongruas kun ties celoj ebligi 
lingvan komunikadon inter la homoj. Jam Esperanto estas instruata 
de gekolegoj ankaŭ instruantaj fremdajn lingvojn. Tamen, porskizi 
iom pli klaran bildon pri la evoluo de Esperanto, mi nomas kelkajn 
gravajn historiajn eventojn. 

Prezentite en 1887, ĝi tre rapide disvastiĝis — mi nur memorigas vin 
pri la 20 000 infanoj en Germanio, lernintaj Esperanton. Jam en 

1922 la Pedagogia Internacia Konferenco estis kunvokita en 
Ĝenevo. Ĝi okazis de la 18-a de Aprilo ĝis la 20-a en la palaco de la 
Ligo de Nacioj. Partoprenis cento da instruistoj. lernejestroj el 28 
landoj. partoprenis 16 registaraj reprezentantoj kaj multaj ĵurnal- 
istoj. La konferenco okazis pro pluraj mirindaj fenomenaj eventoj: 

- La unua lernolibro pri Esperanto estis eldonita de ĝia aŭtoro. 
d-ro Zamenhof. Ĝi estis nur 40-paĝa broŝureto kun aldonita vor- 
taro kaj aparta ekzercaro. lii kune fariĝis la netuŝebla fundamento 
de la Lingvo Internacia. 

- Se ni volas, ni donu por tio la respondecon al la rusa cenzuro. kiu 
donis precize je la 21.5.1887 la permeson aperigi la libreton. Jam ĝis 
Decembro 1887 aperis pola, franca. germana eldonoj. 

- En 1889 la adresaro jam enhavis mil nomojr. 

- En 1905 okazis la unua kongreso de Esperanto en Boulogne-sur- 
Mer. Ni lasu flanken la sentojn kaj kortuŝitecojn kiuj trafluis la 
homojn, kiam ili ekspertis, ke ili komprenas unu la alian. 

- Pasis 25 jaroj kaj oni festis la arĝentan jubileon de la Lingvo 
Internaeia en Krakovo. Estis la jaro 1912. En Aŭgusto 1912 la Cen- 
tra Oficcjo registris 1 837 esperantajn librojn, interalie 316 traduk- 
aĵojn, 78 originalojn literaturajn kaj 29 antologiojn; klasigitaj estis 
115 sciencaj temoj, 114 vortaroj kaj 456 lernolibroj en 31 lingvoj. 
Observantoj taksis ĉirkaŭ 40 000 parolantojn de Esperanto. La 
multaj faktoj impresis profundc la konferencon kaj observantojn 
kaj jam en la tria kunveno leviĝis unu el la plej famaj kaj ĝis hodiaŭ 
kun konstanta reguleco revenanta demando: 

Ĉu Esperanto influas la lernadon de fremdaj lingvoj? 

Kaj jen ni aŭdu kaj aŭskultu la unuan aŭtentan raporton de d-rino 
Alexander Fisher, lernejestrino en Bishop Auckland. Kaj jen 
ankaŭ rimarkinda konstato: estis la Brita Registaro, kiu subvenciis 
eksperimenton. Citaĵo el Historio de Esperanto de Edmond Privat: 
“Oni elektis du paralelajn klasojn de knabinoj dekdujaraj A kaj B. 
Dum la unua jaro oni instruis Esperanton al klaso A kaj la francan 
lingvon al klaso B. Dum la dua jaro, A komcenis lerni la francan, 
kaj B daŭrigis ĝin. Dum la tria jaro ambaŭ estis kunigitaj en unu. 
Kio okazis nun? La lernintinoj de A superis la klason en franca 
lingvo, kvankam tiu ĉi lernis tri jarojn anstataŭ du.” Kial? Privat 

mencias konatan pedagogian regulon: de simplo al malsimplo. 
Lerni Esperanton estas pli facile ol lerni la francan. Do. unue lerni 
Esperanton kaj poste. je granda profito. la francan. Aplikebla por 
ĉiuj fremdaj lingvoj! 

Se vi konsentas. ni konstatu ke Esperanto ne foruzas tempon. sed 
tute kontraŭe gajnigas tempon. kaj ankaŭ ke Esperanto signife 
helpas solvi didaktikajn kaj metodikajn demandojn. 

En la senco de mia temo mi notas du plusajn punktojn favore al 
Esperanto en la sistemo de fremdlingva instruado! Ciu pedagogo 
pri lingvoinstruado scias, ke infanoj bone regantaj la propran gc- 
patran lingvon ĉiam pli facile lernas fremdajn lingvojn ol iliaj kama- 
radoj havantaj kelkajn problemojn. Do. ankaŭ la demando unu 
tagon antaŭe starigita en la sama konferenco, tuŝas fremdajn ling- 
vojn: “Ĉu la instruado de Esperanto iel influas la lernadon de la 
gepatra lingvo?” La spertintoj sen hezito jesadis la demandon. Ili 
konstatis ke ĝuste la regula, logika konstruo kutimigas la infanojn 
al gramatikaj komparoj: la sufiksoj helpas al lio, ĉar ili faciligas la 
klarigon de la sinonimoj, le elekton de la ĝusta vorto. Espcranto 
mem estas la fonetika kurso kaj utilas al la elparolo kaj ortogralio 
Jen alia profito por la instruado de fremdaj lingvoj. 

Pasis ekde tiam multaj jaroj, la dua mondmilito ŝajne sufokis la 
ideon de Lingvo Internacia. Ni konas la lukton kiu gvidis al la inter- 
nacia rekono de Esperanto en la jaro 1954 en Montevideo, kiam 
prof. Lapenna konvinkis la plimulton de la ĝenerala kunvmto de 
Unesko. Mi citas unu frazon el la tiama rezolucio: "Notas. ke pluraj 
Ŝtatoj-Membroj informis pri sia preteco enkonduki aŭ antpleksiĝi 
la instruadon de Esperanto en siaj lernejoj aŭ superaj edukaj insti- 
tucioj, kaj petas tiujn Ŝtatojn-Membrojn informadi la ĈJeneralan 
Direktoron pri la rezultoj atingitaj sur tiu kampo." 

Tri jarojn poste diris d-ro Zlatnar en unu prelego: "Ne vidi en ĉio ĉi 
bazan idee edukan programon en nia movado kaj grandegan firm- 
iĝon de Esperanto en internacia socia vivo kaj kreskantan rolon de 
Esperanto kiel socia faktoro. signifas ne vidi la poz.icion de Espe- 
ranto en la momento favore maturiĝanta. Ni renkontis kaj renkon- 
tas survoje potencajn, influajn kaj same fervorajn aliancanojn. Ni 
akordigu niajn planojn laŭ komuna programo kaj dividu la taskojn 
laŭ unuopaj sektoroj de socia vivo kun plena konfido kaj kun plena 

respondeco." Kaj li samtempe avertis: 'Neglektante ilin. ni ne 
povas pretendi. ke ili respektu nin!" 

Loko kaj preciza tempo de tiuj ĉi vortoj estis la Somera Pedagogia 
Semajno de 26-a Julio ĝis 1-a Aŭgusto 1957 en Kranjska Gora. La 
temo de d-ro Zlatnar estis "Edukaj celadoj en instruado de 
Esperanto en lernejoj." Nomoj kiel Rakuŝa. Rotkviĉ. Neergaard. 
kaj Vukmanoviĉ desegnis esperplenan estontecon de la Lingvo 
Internacia. 

La serena agordo ankaŭ espritniĝis per Petar Vukmanoviĉ: "La 
internacia lingvo Esperanto estas instruata en multaj lerncjoj cn nia 
lando. La nombro de tiuj lernejoj konstante kreskas. Ankaŭ 
kreskas la nombro da spertaj geinstruistoj kaj nombro da gelern- 
antoj kiuj lernas Esperanton." 

Tamcn ankaŭ prof. d-ro Rakuŝa klare akcentis: “Esperanto neniel 
volas forigi la lcrnadon de iu ajn fremda lingvo en iu ajn lernejo, ĉar 
Esperanto havas tutc aliajn celojn. Ĝi povas esti nur amiko de 
frcmdlingva instruado. Nin interesas la rolo de Esperanto en la 
ktttlro dc ĉiuj lernejaj problemoj: kiel ba/.a lingvo; kiel kompletiga 
lingvo; kicl sola frcmda lingvo.” 

Ni rctrovidu al la konferenco de 1922, kiam la angla direktorino 
raportis pri la kompara instruado, jen estis jam tre frue konstatite la 
rolo dc Espcranto, kaj la formulado de Rakuŝa memorigas nin pri 
la teimino 'orientiga lingvo'. Baza Lingvo estas por mi pli trafa kaj 
klara: 

- la infano lcrnas komparc al la propra lingvo ĝeneralan grama- 
tikon. 

- jam lernas multajn internaciajn vortojn, 

- samtcmpe pliprofundiĝas cn la gepatran lingvon, 

- la infano kutiiriĝas al logika pensado, 

- la infano ckvivas la kuraĝigan senton jam paroli fremdan lingvon 
kaj ni vidu la eminentan intelektan valoron. 

Por la ba/a kurso sufiĉas du jaroj. dum la unua jaro oni apliku la 
rcktan kaj postc la miksitan metodon. 

Kolcgoj riccvantaj tiajn preparitajn klasojn povos gratuli sin: la 
vojo al Ircmdaj lingvoj estas libcra. Eble per granda klopodo mi 
povas malliksi la ŝraŭbon uzante miajn fingrojn, sed se mi uzos 
ŝraŭhtenilon mi ccrtc rimarkos la diferencon. 

Ni sekvu Rakuŝa pri la kompletiga speco de Esperanto: 

- la praktika aplikado de la nun instruata fremdlingvo kuŝas an- 
koraŭ en fora estonteco, dum 

- la nun freŝa kono (pasiva aŭ aktiva) estas tuj aplikebla, nun 
posedas la infano la ŝlosilon por malfermi la tutan mondon, 

- kia surprizo en la lernejo kiam alvenas freŝdataj maloftaĵoj por la 
geografia instruado, 

- nun la infano povas senhonte skribi kaj paroii, ne timantc 
terurajn erarojn; sed Rakuŝa avertas ke 

- estas unu malfacilaĵo: la lingva nivelo de la infano. Kaj mi citas 
laŭvorte: “Esperanto kiel kompletiga lingvo de la instruata mond- 
lingvo devas havi jam uzeblan nivelon de pasiva kaj aktiva seioj. 
certe ne iun altnivelan Esperanton, sed simplan, fundamentan 
Esperanton. Mankas al ni sufiĉaj spertoj, ĉu la instruado de Espe- 
ranto kiel baza lingvo donas la necesan lingvan scion." 

Kaj li dubas: Verŝajne ne. E1 la hodiaŭo mi persone aldonas: l.i 
pravas, sed ni ne kulpigu la Esperanto-instruiston. Tiu ja restas nur 
privata persono kaj mankas la oficialigo de Esperanto! 

La plimulto de la lernantaro ne daŭrigas la studadon de la fremda 
lingvo. Jen povus fariĝi Esperanto la sola fremda lingvo, ĉar la 
fragmenta scio de la lernita mondlingvo baldaŭ perdiĝas. Mi 
modifas iomete la dirojn de Rakuŝa tiurilate. La klasifikon en iu 
mondlingvo rajtigas la lernanton fari tion kaj tion. Oni ebligu 
ankaŭ la klasifikon de Esperanto, por havi poste la samajn kondi- 
ĉojn por fari tion kaj tion. Kaj mi emfazas, ke lingvaj instruistoj 
estas pedagogoj, kaj ili laboru kune je la bono de la infano, neniam 
dise, aliflanke ili estus efektive ne bonaj pedagogoj. La mond- 
lingvoj estas bezonataj: lertaj sciantoj kaj parolantoj scias kial, sed 
same la Lingvo Internacia estas bezonata, lertaj sciantoj kaj parol- 
antoj same scias kial. 

Tamen. ni uzantoj de la Lingvo Internacia ne tro multe atendu de la 
oficialaj instancoj. Afabla kapjeso de iu politikisto ne multe helpas 
kaj ĝenerale dirite: politikistoj ne lernas Esperanton — almenaŭ ne 
en Germanio. Tamen mi devas esprimi mian respekton al viaj peda- 
gogiaj instancoj. La 17-a de Aprilo la estraro de ILEI vizitis en 
Ljubljana la Ministerion pri Edukado. fako «instruado de fremdaj 
lingvoj en la elementaj lernejoj». La inspektoro, s-ro Peter Vinkler 

respondecas la kadron de la nuntempa instruado de fremdaj lingvoj 
en Slovenio ekde la elementaj ĝis la superaj lernejoj, kaj Direktor- 
ino Sinjorino Selithar detale donis informojn pri la fakultativa in- 
struado de fremdaj lingvoj en elementaj lernejoj. Ni ankaŭ ricevis 
kajeran programon en kiu estas indikataj fremdaj lingvoj —inter ili 
Esperanto — libervole instrueblaj. Jam pretiĝis ampleksa pro- 
gramo por mezlernejoj — sur libervola bazo. Min persone neniam 
ĝerius la libervola bazo, se la samo validus por ĉiuj fremdaj lingvoj! 
Mi esprimas mian sinceran respekton, ĉar ĉe ni ne ekzistas tiaj pro- 
gramoj favore al Esperanto, kvankam teorie ni poyas sub similaj 
kondiĉoj instrui ĝin sur ĉiuj lernejaj ŝtupoj. Sed oficiale enkonduki 
Espcranton estas por ĉiu ŝtata instanco ankoraŭ tro granda risko. 
Via allcs. mata prczidento Tito jc sia vivtempo avertis: La eniro de 
Esperanto cn la lernejojn dependas de la premo de malsupre. Kio 
estas “dc malsupre"? Sendube de la gepatroj kaj gelernantoj. Kiel 
forta estas tiu premo? Ĉu ili sentas la neceson de Esperanto en la 
lernejoj? Ĉu ie kaj iam gepatraro kaj gelernantaro energie postulis 
la enkondukon dc Esperanto? 

Via tre fama pcdagogia konferenco sub la aŭspicio de Jugoslavia 
Nacia Uncsko-komisiono okazis antaŭ 27 jaroj. Pluraj centmiloj da 
horoj estis ckdc tiam denove investitaj en la laboron por la Lingvo 
Internacia. Dekmiloj da studhoroj estas donitaj. Gravaj lernejaj 
eksperimentoj okazis. Multaj novaj Esperanton parolantaj homoj 
aldoniĝis al nia strebado. Lingvo de netaksebla valoro estas en niaj 
cerboj kaj koroj. Lingvo kiu estas pli ol nur lingvo. Laŭ mia kono 
de Esperanto, de ĝia lingvistika strukturo kaj de ĝia evoluado dum 
preskaŭ cent jaroj, estas ne plu necese ke la Lingvo Internacia 
daŭre kaj konstante pruvu al si mem ke ĝi valoras, ke ĝi estas uz- 
ebla kaj bezonata! Ke ĝi estas lingvo! Kiu ankoraŭ dubas, tiu 
esploru mem! 

Kaj ni, geinstruistoj. kiuj praktike aplikas Esperanton, ni ĉesu 
konstante serĉi novajn argumentojn. Ili ne plu estas novaj. Ili jam 
estis dum la centjara historio de Esperanto de iu ie kaj iam diritaj. 
Ni nun konkrete agu kaj provu atingi nian celon. Ni iru ĉiujn eblajn 
vojojn, ĉu politikajn. sociajn. sciencajn. publikajajn, ktp. Sed, kiel 
jam dirite: Neniuj lingvoj estas rezigneblaj, ni bezonas ĉiujn. La 
kono de grandaj mondlingvoj estas el la plej diversaj kaŭzoj necesa 

kaj bezonata. Tamen. ili ĉiuj havas unu malavantaĝon. fli ĉiuj estas 
dependaj kaj ligitaj al siaj landoj. ŝtatoj. regionoj kaj de ili parol- 
antaj homoj. Pro tio ni ja ankaŭ alkutimiĝis lerni nur tiujn. de kiuj 
ni havas la plej grandan profiton. 

Sed neniu elektita mondlingvo plene kontentigas nin. Ekzemple la 
angla lingvo; ĝi havas vastan terenon kaj multajn parolantojn. Tute 
egale kiom da lingvoj mi lernas. ĉiam restas komunikaj truoj. En 
oftaj okazoj kaj situacioj mi ne havas la ĝustan lingvon je la 
dispono. 

Por plibonigi la lingvajn komunikeblecojn ni proponas al ĉiuj 
' instru- kaj edukaj instancoj — ĉie en la mondo kaj en ĉieaj lernejoj 
— jenan fremdlingvan lernsistemon, kaj mi prezentas ĝin per tute 
simplaj, kompreneblaj vortoj: 

E Post dujara vizitado de la lernejo, la infanoj eklernas dum du 
jaroj la Internacian Lingvon — devige — semajne po du horoj. 

2. Post la kvara jaro, la infanoj komencas lerni unu aŭ du lingvojn 
kiuj gravas por la mondparto en kiu ili vivas. 

3. Por ke la lernita Internacia Lingvo ne perdiĝu en la cerboj de la 
infanoj, ĝi paralele akompanu la fremdlingvan instruadon, kiel 
kompletiga lingvo. 

4. Devas esti eble, ke Esperanto restu la unu sola lingvo, se poste 
en profesia vivo iu granda lingvo ne estas bezonata. 

5. Geinstruistoj bezonataj por Esperanto estu edukitaj en univer- 
sitatoj! 

Tio estas la serioza kaj sincera rekomendo dc la Intcrnacia Instru- 
istaro, kiu vidus en la oficialigo de Esperanto tute normalan 
aspekton en la sistemo de fremdlingva iristruado. 

Neniu perdus pro tio sian panon, sian laborlokou. sian prestiĝon. 
Tute kontraŭe! Esperanto ja j;im antaŭe forprenas de niaj lingvaj 
gekolegoj multajn didaktikajn kaj metodikajn zorgojn. Ni kune 
solvu la problemojn kiuj estas ligitaj al la fremdlingva instruado. Ni 
komune kaj kolegare agu por konvinki gepatrojn, gelernantojn. 
politikistojn. Tiam ankaŭ ni helpos niajn lernejajn instancojn pli- 
bonigi la nunan sistemon. 

